รูปแบบใช้งานในผลิตภัณฑ์ทั้งหมดจะเป็นการสั่งซื้อแบบขั้นตอนเดียวเท่านั้น ซึ่งจะมีความแตกต่างกับแพลตฟอร์มซื้อขายทั่วไปที่จะมีหน้ากระดานเทรด มุมมองการซื้อขายที่ให้นักลงทุนวิเคราะห์แนวโน้มราคา รวมไปถึงฟังก์ชันต่าง ๆ ที่เกี่ยวข้องกับการเทรด แต่ทางแพลตฟอร์ม Uphold ได้นำเสนอช่องทางที่รวดเร็วสำหรับใครก็ตามที่ต้องการจะเป็นเจ้าของสินทรัพย์แบบทันที เพียงแค่คุณโอนเงินผ่านบัญชีธนาคารหรือบัตรเงินสดจากนั้นก็แปลงเงินของคุณให้เป็นสินทรัพย์ที่คุณต้องการได้อย่างรวดเร็ว
สิ่งที่พิเศษคือสินทรัพย์ทุกประเภทจะสามารถแปลงมูลค่าไปมาระหว่างกันได้ทั้งหมดอย่างไม่มีข้อจำกัด ดังเช่นนิยามของ Uphold ที่กล่าวไว้ว่า “Anything-to-Anything” ตัวอย่างเช่น คุณอยากจะแปลงมูลค่าทองคำให้เป็น Bitcoin หรือจะแปลงเป็นหุ้น Tesla ก็ได้ตามต้องการ หรือดังตัวอย่างในภาพที่สามารถแปลงจากหุ้น Netflix ให้เป็น Bitcoin ก็ได้เช่นเดียวกัน